CELEX: 62019CA0020
Language: el
Date: 2020-04-02 00:00:00
Title: Υπόθεση C-20/19: Απόφαση του Δικαστηρίου (όγδοο τμήμα) της 2ας Απριλίου 2020 [αίτηση του Oberlandesgericht Wien (Αυστρία) για την έκδοση προδικαστικής αποφάσεως] — kunsthaus muerz gmbh κατά Zürich Versicherungs AG (Προδικαστική παραπομπή – Ελεύθερη παροχή υπηρεσιών – Ασφάλιση ζωής – Οδηγία 2002/83/ΕΚ – Άρθρα 35 και 36 – Δικαίωμα και προθεσμία υπαναχωρήσεως – Εσφαλμένη ενημέρωση όσον αφορά τον τρόπο ασκήσεως του δικαιώματος υπαναχωρήσεως – Τυπικές προϋποθέσεις της δηλώσεως υπαναχωρήσεως – Απόσβεση του δικαιώματος υπαναχωρήσεως – Δεν είναι αναγκαίο ο λήπτης της ασφαλίσεως να έχει την ιδιότητα του «καταναλωτή»)

13.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/9
            
         
      Απόφαση του Δικαστηρίου (όγδοο τμήμα) της 2ας Απριλίου 2020 [αίτηση του Oberlandesgericht Wien (Αυστρία) για την έκδοση προδικαστικής αποφάσεως] — kunsthaus muerz gmbh κατά Zürich Versicherungs AG
      (Υπόθεση C-20/19) (1)
      
      (Προδικαστική παραπομπή - Ελεύθερη παροχή υπηρεσιών - Ασφάλιση ζωής - Οδηγία 2002/83/ΕΚ - Άρθρα 35 και 36 - Δικαίωμα και προθεσμία υπαναχωρήσεως - Εσφαλμένη ενημέρωση όσον αφορά τον τρόπο ασκήσεως του δικαιώματος υπαναχωρήσεως - Τυπικές προϋποθέσεις της δηλώσεως υπαναχωρήσεως - Απόσβεση του δικαιώματος υπαναχωρήσεως - Δεν είναι αναγκαίο ο λήπτης της ασφαλίσεως να έχει την ιδιότητα του «καταναλωτή»)
      (2020/C 230/11)
      Γλώσσα διαδικασίας: η γερμανική
      
         Αιτούν δικαστήριο
      
      Oberlandesgericht Wien
      
         Διάδικοι στην υπόθεση της κύριας δίκης
      
      kunsthaus muerz gmbh
      
         κατά
      
      Zürich Versicherungs AG
      
         Διατακτικό
      
      Τα άρθρα 35 και 36 της οδηγίας 2002/83/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, σχετικά με την ασφάλιση ζωής, έχουν την έννοια ότι εφαρμόζονται και στην περίπτωση λήπτη ασφαλίσεως ο οποίος δεν έχει την ιδιότητα του καταναλωτή, καθώς και ότι επιτρέπουν εθνική νομοθεσία που προβλέπει ότι η προθεσμία για την άσκηση του δικαιώματος υπαναχωρήσεως από σύμβαση ασφαλίσεως ζωής αρχίζει να τρέχει από την ημερομηνία κατά την οποία συνήφθη η σύμβαση αυτή, ακόμη και όταν από τις πληροφορίες που παρέσχε η ασφαλιστική επιχείρηση στον αντισυμβαλλόμενο σχετικά με τις προϋποθέσεις ασκήσεως του δικαιώματος υπαναχωρήσεως προκύπτουν τυπικές προϋποθέσεις οι οποίες, στην πραγματικότητα, δεν προβλέπονται από το εφαρμοστέο στη σύμβαση αυτή εθνικό δίκαιο, εφόσον τέτοιες πληροφορίες δεν στερούν από τον αντισυμβαλλόμενο τη δυνατότητα ασκήσεως του δικαιώματος υπαναχωρήσεως. Στο αιτούν δικαστήριο εναπόκειται να κρίνει, βάσει σφαιρικής εκτιμήσεως και λαμβάνοντας ιδίως υπόψη το εθνικό νομοθετικό πλαίσιο και τα πραγματικά περιστατικά της κύριας δίκης, περιλαμβανομένου του ζητήματος αν ο λήπτης της ασφαλίσεως έχει την ιδιότητα του καταναλωτή, κατά πόσον το σφάλμα στις πληροφορίες που παρασχέθηκαν στον λήπτη της ασφαλίσεως του στερεί τη δυνατότητα αυτή.
      
         (1)  ΕΕ C 155 της 6.5.2019.